নজরুল মঞ্চে অভিষেক বন্দ্যোপাধ্যায় এ দিন পৌঁছন দুপুর দেড়টা নাগাদ। তৃণমূল আইটি সেলের দায়িত্বপ্রাপ্ত দুই নেতা দীপ্তাংশু চৌধুরী এবং সুপর্ণ মৈত্রের কথোপকথন তখন সারা দলের ডিজিটাল সৈনিকদের সঙ্গে। অভিষেক নজরুল মঞ্চে পৌঁছেই অবশ্য ভাষণ শুরু করেননি। অভিষেকের আগে ভাষণ দেন মমতা বন্দ্যোপাধ্যায়। মাইক্রোফোনের সামনে মোবাইল ফোন ধরে তৃণমূলনেত্রীর ভাষণ শোনানো হয় নজরুল মঞ্চে।